TSTH ร่วง 4% รับปัจจัยลบ “จีน” สกัดนำเข้าสินแร่เหล็ก
TSTH ปิดเช้าอยู่ที่ 1.82 บาท รับ sentiment เชิงลบ หลังจากจีนออกมาตรการสกัดเกร็งกำไรเพราะต้องการลดนำเข้าสินแร่เหล็กจากออสเตรเลียหลังมีข้อพิพาทกัน
18 มิ.ย. 2564

ผู้สื่อข่าวรายงานว่าวันนี้ (18 มิ.ย.64) ราคาหุ้น บริษัท ทาทา สตีล (ประเทศไทย) จำกัด (มหาชน) หรือ TSTH  ปิดตลาดภาคเช้า อยู่ที่ระดับ 1.82 บาท ลดลง 0.08 บาท หรือ 4.21% โดยทำจุดสูงสุดที่ 1.92 บาท และทำจุดต่ำสุดที่ 1.81 บาท ด้วยมูลค่าการซื้อขาย 85.81 ล้านบาท

บริษัทหลักทรัพย์ กสิกรไทย จำกัด ระบุในบทวิเคราะห์ฯด้วยทิศทางราคาสินแร่เหล็กที่ปรับตัวลงกว่า 10% จากระดับสูงสุดหลังรัฐบาลจีนออกมาตรการสกัดการเก็งกำไร เพราะต้องการลดการนำเข้าสินแร่เหล็กจากออสเตรเลียที่มีข้อพิพาทกัน ซึ่งมองจะส่งผลลบต่อ sentiment การลงทุนในหุ้นกลุ่มเหล็ก
ทั้งนี้จึงทำให้ TSTH ซึ่งอยู่ในหุ้นกลุ่มเหล็กได้รับผลกระทบจากเหตุการณ์ดังกล่าว